《次联句韵奉答王世赏先生三首 其三》
明代·江源

江上相逢话最长，盘□草草酒茫茫。衰年更坐诗中瘦，豪气因茫醉里狂。

远道未应悲断梗，美人犹自隔殊方。重来握手何时节，又是春风燕语梁。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。